Publication: Magyar Közlöny
Issue: MK-2009-189 (Year: 2009, Number: 189)
Era: 2004-2010
Section: (1) A csõdeljárásról és a felszámolási eljárásról szóló 1991. évi XLIX. törvény 27/A. § (5) bekezdése helyébe a következõ
Paragraph Index: 691

(1) A csõdeljárásról és a felszámolási eljárásról szóló 1991. évi XLIX. törvény 27/A. § (5) bekezdése helyébe a következõ rendelkezés lép: „(5) A felszámoló a kijelölést tartalmazó végzés kézhezvételétõl –, illetve, ha a kizárási ok késõbb következik be, annak bekövetkeztétõl – számított öt munkanapon belül köteles bejelenteni a bíróságnak, ha vele szemben kizárási ok áll fenn. A felszámoló a kijelölést csak ebben az esetben utasíthatja vissza. A felszámolót kijelölõ rendelkezés ellen külön fellebbezésnek nincs helye. Ha a felszámoló a kizárási ok bejelentését elmulasztja, a bíróság kezdeményezi a felszámolói névjegyzékbõl való törlését. A felszámoló a felszámolást elrendelõ végzés kézhezvételétõl számított öt munkanapon belül köteles a kinevezett felszámolóbiztos nevét és levelezési címét bejelenteni a bíróságnak. A felszámoló azt is köteles bejelenteni a bíróságnak, ha a felszámolóbiztos munkaviszonya, megbízási jogviszonya vagy – tagsági jogviszony esetén a felszámolóbiztosi tevékenység végzésére irányuló személyes közremûködésre jogosító megbízatása – megszûnt, külön megjelölve, ha erre a 27/B. § (5) bekezdésében meghatározott okból került sor. Ebben az esetben a felszámoló öt munkanapon belül köteles az új felszámolóbiztos nevét és levelezési címét bejelenteni. ”

Source: https://magyarkozlony.hu/hivatalos-lapok/362ecb0a7b03eed9e42bea8078ddf4f6f494e68c/dokumentumok/7b0115f66ab7f5ae4f0511a2d34822db7330ad61/letoltes